[---------]λο[---]α[--------------------- τωγ κα]μαριναιων τοις κωιοις [----------------------] συνοικιξαντεσσι καθα ει[-------------------] δεδοχθαι επ αγαθαι τυχαι και ομο[νοιαι και σωτηρι]αι του δαμου τωγ καμαριναιων και τω[γ κωιων το] ιερον ασυλον ειμεν του ασκλαπιου χωραξα[ι δε ταν] τε ασυλιαν και ταν θυσιαν και τους αγωνας εις τους νομους. βουλας φερουσας εδοξε ται αλ[ιαι] επειδη οι κωιοι συνοικισται εγενοντο τας πολιος αμων υπαρχοντων τε αυτοις παρ αμειν των μεγιστων και αναγκαιοτατων συγγενειας τε και οικειοτατος και ισοπολειτειας αποστειλαντες αρχιθεωρον επιδαυριον νικαρχο[υ] θεωρον σωσιστρατον καφισιου επαγγελλοντι ταν θυσιαν αν θυοντ[ι] τωι ασκλαπιωι και τους αγωνας ους τιθεντι μουσικον και γυμνικον κατα πενταετηρ[ι]δα και αξιωντι δειν κοινωνειν ταν αμαμ πολιν εμφανιζοντες ταν οικειοτατα και ευνοιαν ταις πολιεσσι καλως δε εχον εστι ταν τε επαγγελιαν παρ αυτων δεχεσθαι κα[ι] φανερον ποιησαι αυτοις διοτι μναμαν εχοντες διατελουμες τας υπαρχουσας ποτ αυτους συγγενειας [εν] τε ταις πατριοις θυσιαις ας παρελαβομες παρ αυτων κ[αι] εν ταις παναγυριεσσι κατακαλουντες αυτους καθ[α] και τους αλλους οικιστας δεδοχθαι επ αγαθαι τυχα[ι] και υγιειαι και σωτηριαι και ομονοιαι του δαμου των καμαριναιων και τωγ κωιων δεξασθαι παρ αυτων ταν τε θυσιαν αμ ποιουνται τωι ασκλαπιωι και τους αγωνας καλειν δε και επι ξενια τους θεωρους τουτους τε και τους αει παραγινομενους πασας τας αμερας ας κα επιδαμεωντι.
Kos Isl. — Asklepieion — decree of Kamarina — 242 BC — Asylieurkunden aus Kos (1952) 21, 12 — SEG 12.379 — IGDS 117
 242 BC 